ธัญญ่า นำทีมบริจาคโลหิต เผยวิกฤติกำลังขาดแคลนหนัก
การแพร่ระบาดของไวรัสโคโรนา 2019 ทำให้เกิดอีกหนึ่งวิกฤติอย่างคาดไม่ถึงนั่นคือการขาดแคลนโลหิต เมื่อวันก่อน ธัญญ่า-ธัญญาเรศ ได้ชวน สินีนารถ เองตระกูล บอสสาวคนเก่งแห่งบีบีคลินิก และเหล่าพนักงาน เดินทางไปบริจาคโลหิต ที่ศูนย์บริการโลหิตแห่งชาติ สภากาชาดไทย เพื่อบรรเทาความขาดแคลนและยังขอร่วมรณรงค์ให้ประชาชนมาร่วมบริจาคโลหิตอีกด้วยทั้งนี้ ธัญญ่า เผยว่า พอรู้ว่าสภากาชาดกำลังขาดแคลนโลหิตก็รีบชักชวนกันมาบริจาคค่ะ และมาทราบจากคุณหมอว่า ตั้งแต่วิกฤติโควิด-19 คนบริจาคหายไปจนใจหาย จากเดิมประมาณ 2500 คนต่อวัน ตอนนี้ได้ไม่ถึงครึ่งค่ะ บางวันไม่ถึง 1000 คน แต่จำนวนผู้ป่วยที่ต้องการใช้เลือดไม่ได้ลดลงตามไปด้วย ทีนี้พอมีโรงพยาบาลต่างๆขอเลือดมาสภากาชาดไทยก็สามารถส่งเลือดให้ได้เพียง 50% เท่านั้นสาเหตุที่คนบริจาคลดลงเป็นเพราะว่ามีนโยบาย work from home อีกทั้งรถรับบริจาคโลหิตตอนนี้ก็ออกไปไหนลำบาก เหมือนถูกล็อกในทุกทางเลย พอธัญญ่ามารับรู้ปัญหาแล้วก็พบว่าเรากำลังเผชิญกับอีกวิกฤติที่น่ากลัวจริงๆ ก็อยากจะเชิญชวนผู้ที่มีสุขภาพแข็งแรงให้สละเวลามาช่วยกัน และไม่ต้องกังวลว่าจะไม่ปลอดภัยนะคะ เพราะสถานที่รับบริจาคโลหิตทุกที่มีมาตรการดูแลอย่างเข้มงวด ขอให้สบายใจได้คนไทยต้องช่วยกันนะคะสนใจบริจาคโลหิต ดูรายละเอียดที่ https://bit.ly/341Xika หรือโทร.0-2256-4300.
การแพร่ระบาดของไวรัสโคโรนา 2019 ทำให้เกิดอีกหนึ่งวิกฤติอย่างคาดไม่ถึงนั่นคือการขาดแคลนโลหิต เมื่อวันก่อน ธัญญ่า-ธัญญาเรศ ได้ชวน สินีนารถ เองตระกูล
ธัญญ่า ธัญญาเรศ,สินีนารถ เองตระกูล,บริจาคโลหิต,สภากาชาดไทย,ขาดแคลนโลหิต,เชิญชวน,ข่าววันนี้,ดารา